CELEX: 
Language: mt
Date: 2007-01-24 00:00:00
Title: 2007/35/KE: Deċiżjoni tal-Kunsill tat- 22 ta’ Jannar 2007 dwar il-konklużjoni ta' Protokoll għall-Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika ta' l-Ażerbajġan, min-naħa l-oħra, li jestendi d-dispożizzjonijiet tal-Ftehim ta' Sħubija u Koperazzjoni għall-kummerċ bilaterali tat-tessuti, b'kont meħud ta' l-iskadenza tal-ftehim bilaterali dwar it-tessuti

8.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               18
            
         DEĊIŻJONI TAL-KUNSILL
   tat-22 ta’ Jannar 2007
   dwar il-konklużjoni ta' Protokoll għall-Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika ta' l-Ażerbajġan, min-naħa l-oħra, li jestendi d-dispożizzjonijiet tal-Ftehim ta' Sħubija u Koperazzjoni għall-kummerċ bilaterali tat-tessuti, b'kont meħud ta' l-iskadenza tal-ftehim bilaterali dwar it-tessuti
   (2007/35/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133, flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Fit-13 ta' Marzu 2006, il-Kunsill awtorizza lill-Kummissjoni sabiex tidħol f'negozjati mar-Repubblika ta' l-Ażerbajġan sabiex jiġi emendat il-Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika ta' l-Ażerbajġan, min-naħa l-oħra, (minn hawn 'il quddiem imsejjaħ “il-PCA”), sabiex jiġi żgurat li l-prinċipji li japplikaw għall-kummerċ ta' oġġetti oħra jiġu estiżi formalment ukoll għall-kummerċ tal-prodotti tessili. Dawn in-negozjati ġew konklużi b'suċċess.
            
         
               (2)
            
            
               Il-Protokoll li jemenda l-PCA għandu jiġi konkluż mill-Komunità Ewropea,
            
         IDDEĊIEDA KIF GEJ:
   Artikolu 1
   Il-Protokoll għall-Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika ta' l-Ażerbajġan, min-naħa l-oħra, li jestendi d-dispożizzjonijiet tal-Ftehim ta' Sħubija u Koperazzjoni għall-kummerċ bilaterali tat-tessuti, b'kont meħud ta' l-iskadenza tal-ftehim bilaterali tat-tessuti, huwa b'dan approvat f'isem il-Komunità.
   It-test tal-Protokoll hu mehmuż ma' din id- Deċiżjoni.
   Artikolu 2
   Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Protokoll sabiex tintrabat il-Komunità.
   
      Magħmul fi Brussell, 22 ta’ Jannar 2007.
      
         
            Għall-Kunsill
         
         
            Il-President
         
         F.-W. STEINMEIER
      
   
   
      PROTOKOLL
      għall-Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika ta' l-Ażerbajġan, min-naħa l-oħra, li jestendi d-dispożizzjonijiet tal-Ftehim ta' Sħubija u Koperazzjoni għall-kummerċ bilaterali tat-tessuti, b'kont meħud ta' l-iskadenza tal-ftehim bilaterali dwar it-tessuti
      IL-KOMUNITÀ EWROPEA,
      minn naħa waħda, u
      IR-REPUBBLIKA TA' L-AŻERBAJĠAN,
      min-naħa l-oħra,
      Billi:
      
                  (1)
               
               
                  Il-Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika ta' l-Ażerbajġan, min-naħa l-oħra, (minn hawn 'il quddiem imsejjaħ “il-PCA”) daħal fis-seħħ fl-1 ta' Lulju 1999.
               
            
                  (2)
               
               
                  Saru negozjati sabiex jiġi żgurat li l-prinċipji fil-PCA li japplikaw għall-kummerċ ta' oġġetti oħra ikunu estiżi formalment ukoll għall-kummerċ tal-prodotti tessili.
               
            
                  (3)
               
               
                  Għandhom jiġu adottati l-emendi adegwati għall-PCA,
               
            QABLU KIF ĠEJ:
      Artikolu 1
      Il-Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika ta' l-Ażerbajġan, min-naħa l-oħra, (minn hawn 'il quddiem imsejjaħ “il-PCA”) huwa b'dan emendat kif ġej:
      
                  1)
               
               
                  Fl-Artikolu 12, titħassar ir-referenza għall-Artikolu 17.
               
            
                  2)
               
               
                  Jitħassar l-Artikolu 17.
               
            Artikolu 2
      Dan il-Protokoll għandu jifforma parti integrali mill-PCA.
      Artikolu 3
      Dan il-Protokoll għandu jidħol fis-seħħ fl-ewwel jum tax-xahar ta' wara d-data ta' l-iffirmar.
      Artikolu 4
      Dan il-Protokoll huwa mfassal duplikatament f'kull waħda mil-lingwi uffiċjali tal-Partijiet Kontraenti, b'kull wieħed minn dawn it-testi ugwalment awtentiku.